Man glo vermoor omdat hy nie sigarette koop | Netwerk24
Deur Alet van der Walt 03 April 2020 17:57
Brig. Motantsi Makhele, polisiewoordvoerder, sê die twee verdagtes, net bekend as Mohlaudi en Lele, het Dinsdagaand by Matlale Mokoena (30) se huis in die Bohlokong-township opgedaag en gesê hulle soek die geld wat Lele vroeër aan hom gegee het om sigarette te koop.
Die mans was in 'n hewige stryery omdat Mokoena nie soos afgespreek die sigarette gekoop het nie en een van hulle het glo vir Mokoena in sy nek met 'n skerp voorwerp gesteek.
Mokoena se familie het op hom afgekom en 'n ambulans gebel, maar hy is op die toneel dood verklaar.
Mohlaudi en Lele het spoorloos verdwyn.
Makhele sê die polisie het 'n moorddossier geopen en indien iemand weet waar die twee mans hulle bevind, kan hulle kapt. Screamer Tshabalala op 082 453 0794 bel.